ઉત્તર પ્રદેશમાં ફૂલપુર, ગોરખપુર અને કૈરાના લોકસભાની પેટાચૂંટણીમાં સપા, બસપા, કોંગ્રેસ, રાલોદની વિરોધી એકજુથતાની સફળતા બાદ એવી આશા વ્યક્ત કરવામાં આવી રહી હતી કે, 2019ની યૂપીમાં મહાગઠબંધન જોવા મળશે. પરંતુ બસપા સુપ્રીમો માયાવતીએ જે રીતે ભાજપની સાથે કોંગ્રેસને કોસી તેનાથી ખુદ કોંગ્રેસ જ હેરાન છે. માયાવતીએ તો પોતાની પ્રેસ-કોન્ફરન્સમા ભાજપ અને કોંગ્રેસ માટે એક જ થેલીના ચટ્ટાબટ્ટા જેવો શબ્દ પ્રયોગ પણ કર્યો. તેમણે કહ્યું કે, કોંગ્રેઅ અને ભાજપ બંને બિગ ટિકીટ રિફોર્મ એટલે કે મોટા આર્થિક સુધારના નામે પૂંજીપતિઓ તથા ધન્નાશેઠોના સમર્થનમાં અને ગરીબો, ખેડૂતો અને જનવિરોધી નીતિઓ અને નિર્ણય પર લેવાના મામલે એક જ થેલીના ચટ્ટા બટ્ટા જ એવા છે.